সিলেট বিভাগ
১৯৭১ খ্রিস্টাব্দে বাংলাদেশ স্বাধীন হওয়ার পর পূর্ব থেকেই (অর্থাৎ পাকিস্তান আমল থেকেই) সাবেক সিলেট জেলা ছিল চট্টগ্রাম বিভাগের অন্তর্গত। পরবর্তীকালে সরকারের প্রশাসনিক পুনর্বিন্যাস কার্যক্রমের সূত্রে ১৯৯৫ খ্রিস্টাব্দের ১ আগস্ট চারটি জেলা নিয়ে বাংলাদেশের ষষ্ঠ বিভাগ সিলেট গঠিত হয়। এই বিভাগের মোট আয়তন ১২,৫৯৫.৯৫ বর্গ কিলোমিটার
সিলেট বিভাগ শিল্প শিল্পদ্রব্য (সার, সিমেন্ট, কাগজ, বিদ্যুৎ), প্রাকৃতিক সম্পদ, খনিজ সম্পদ (গ্যাস, তেল, পাথর, চুনাপাথর) ইত্যাদিতে ভরপুর। বাংলাদেশের অর্থনীতিতে এ বিভাগের ভূমিকা অপরিসীম।
কোম্পানীগঞ্জ উপজেলা, সিলেট
২৯৬.৬০ বর্গ কি.মি. জুড়ে অবস্থিত এই উপজেলার চারিদিকে আছে, উত্তরে মেঘালয়, দক্ষিণে সিলেট সদর উপজেলা, গোয়াইনঘাট উপজেলা এবং ছাতক উপজেলা, পূর্বে গোয়াইনঘাট উপজেলা ও পশ্চিমে ছাতক উপজেলা। প্রধান নদী ধলাই, সুরমা ও পিয়াইন নদী।